armvectores/hy_wikipedia_2023 huggingface dataset:
Napoleon: Total War

Napoleon: Total War, սրատեգիական և ներկա քայլերի վրա հիմնված համակարգչային խաղ, որը ստեղծվել է The Creative Assembly-ի կողմից և հրապարակվել է Sega-ի կողմից Windows և Mac OS X։ Նապոլեոնի Windows տարբերակը Հյուսիսային Ամերիկայում հասանելի է եղել2010 թվականի փետրվարի 23-ին, և Եվրոպայում նույն ամսվա 26-ին։ Խաղը Total War սերիայի վեցերորդ խաղն է։ Խաղի գործողությունները Եվրոպայում են, Հյուսիսային Աֆրիկայում և Մերձավոր Արևելքում տասնութերորդ դարի վերջին և տասնիններորդ դարի սկզբին։ Խաղացողներն ընդունում են Նապոլեոն Բոնապարտի կամ նրա գլխավոր թշնամիների դերը, սկսում զարգացնել իրենց երկիրը, գրավում նոր տարածքներ և ապա սկսում պայքարել հակառակորդների դեմ ու պահել սեփական հողերը։
Խաղը հիմնականում հավանության է արժանացել տարբեր քննադատների կողմից։ Քննադատները հիմնականում գնահատել են խաղի վիզուալ էֆֆետները, խաղային գրաֆիկան, պատմական իրադարությունների ճիշտ հաջորդականությունը և այլն։ Սակայն միաժամանակ նաև քննադատության է արժանացել առ այն, որ խաղը նման է իր նախորդին՝ Empire-ին։ Հոկտեմբերի 10-ին, խաղի ներկայացումից ընդամենը 9 ամիս անց, խաղը ճանաչվեց լավագույնն ամբողջ աշխարհում։
Mac OS X տարբերակը թողարկվեց Feral Interactive ընկերության կողմից 2013 թվականի հունվարի 28-ին։ Mac-ի համար այն թողարկվել է 2013 թվականի հուլիսի 3-ին։
Ֆրանսիական դերասան Ստեֆան Կորնիկարդը ապահովել է խաղում Նապոլեոն Բոնապարտի ձայնը իսպաներեն, անգլերեն, գերմաներեն և ֆրանսերեն տարբերակներում։


== Խաղը ==
Ինչպես բոլոր Total War սերիայի խաղերը՝ Նապոլեոնը պարունակում է երկու տարբերակ՝ պատմական իրադարձություներ և քայլի վրա հիմնված աշխարհաքաղաքական ստրատեգիա։ Պատմական իրադարձությունները ծավալվում են ըստ պատմության, այսինքն խաղացողը ինքն է ընտրում զարգացման տարբերակներ, շահույթի աղբյուներ, զարգացնում բանակը, սակայն պատերազմները պարտադիր ըստ պատմության են։ Աշխարհաքաղաքական ստրատեգիայի ժամանակ խաղացողն ընտրում է երկիրը, և ապա ստեղծում սեփական ծրագիրը երկրները գրավելու, որոնք ի դեպ ներկայացված են քաղաքների տեսքով։ Երկու տարբերակներն էլ ունեն գրեթե նույն ունակութունները։


== Պետություններ ==
ԸՆդհանուր հաշվով կան 13 պետություններ, որոնցով կարող են խաղացողները խաղը սկսել։ Ինչը վերաբերվումքաղաքներին, տարբեր թարմացումներում նրանք տարբեր թվերով են։

 Ավստրիական կայսրություն
 Բրիտանական կայսրություն
 Ֆրանսիա
 Օսմանյան կայսրություն
 Պրուսիա
 Ռուսական կայսրություն
 Պորտուգալիա
 Իսպանիա
 Դանիա
 Շվեդիա
 Նիդերլանդներ
 Բատավյան Հանրապետություն


== Արտաքին հղումներ ==
'Napoleon: Total War - Gold Edition' at Feral Interactive


== Ծանոթագրություններ ==
Արտեմ Միկոյան

Արտեմ Միկոյան (Անուշավան Հովհաննեսի Միկոյան) (հուլիսի 23 (օգոստոսի 5), 1905, Սանահին, Բորչալուի գավառ, Ռուսական կայսրություն - դեկտեմբերի 9, 1970(1970-12-09), Մոսկվա, ԽՍՀՄ), աշխարհահռչակ ավիակոնստրուկտոր, ինժեներատեխնիկական ծառայության գեներալ-գնդապետ, ՄԻԳ ռազմական օդանավերի ստեղծողը։
ԽՍՀՄ գիտությունների ակադեմիայի ակադեմիկոս (2002 թ.), Սոցիալիստական աշխատանքի կրկնակի հերոս, Ստալինյան մրցանակի վեցանգամյա դափնեկիր, Լենինյան մրցանակի դափնեկիր։ ԽՄԿԿ անդամ 1925 թվականից։ Գերագույն խորհրդի 3-8 գումարումների պատգամավոր։


== Կենսագրություն ==
Անուշավան Հովհաննեսի Միկոյանը ծնվել է 1905 թվականի հուլիսի 23֊ին (օգոստոսի 5֊ին), Սանահին գյուղում։ Անուշավանն ուներ երկու քույր (Ոսկեհատ և Աստղիկ) և երկու եղբայր (Երվանդ և Անաստաս)։ Նրա հայրը՝ Հովհաննես Ներսեսի Միկոյանը (1856-1918 թթ.), աշխատում էր Մանեսի պղնձաձուլական գործարանում։ Մայրը՝ Թալիդա Օթարի Միկոյանը (1867-1960 թթ.), տնային տնտեսուհի էր։
Նախնական կրթությունը ստացել է գյուղական դպրոցում (երկու դասարան)։ Ապա, հոր մահից հետո, մայրն Անուշավանին ուղարկել է Թիֆլիս։ Այստեղ նա կրթությունը շարունակել է տեղի հայկական դպրոցում։
1923 թվականին տեղափոխվել է Դոնի Ռոստով՝ ավագ եղբոր՝ Անաստասի մոտ։ Ցերեկները որպես խառատ է աշխատել գյուղատնտեսական մեքենաների «Красный Аксай» գործարանում, իսկ երեկոները հաճախել է ՊՏՈՒ֊ի երեկոյան դպրոցը։ 1924 թվականինի տեղափոխվել է Մոսկվա, որտեղ նորից որպես խառատ աշխատանքի է անցնում «Динамо» գործարանում, և շարունակում է այդտեղ աշխատել ընդհուպ մինչև 1928 թվականը։ 1928 թվականի դեկտեմբերին զորակոչվել է ԲԳԿԲ֊ի շարքերը։ 1929 թվականի օգոստոսին տեղափոխվել է Օրյոլ քաղաքի Իվանովո֊Վոզնեսենսկի զինվորական դպրոցը։
Բանակային ծառայությունից հետո կուսկոմի քարտուղար է աշխատել Մոսկվայի «Компрессор» գործարանում։ 1931 թվին Միկոյանը ուսումնառության է ուղարկվում Ն․ Ե․ Ժուկովսկու անվան ռազմաօդային ակադեմիա։
1935 թվականին արտադրական պրակտիկայի է գործուղվում Խարկով քաղաք։ Ակադեմիայի այլ ուկնդիրների հետ միասին նա կառուցում է իր առաջին ինքնաթիռը՝ թեթև «Октябрёнок»֊ը, որը արժանանում է Գլխավոր աէրոակումբի բարձր գնահատականին։ 1936 թվականի գարնանը Միկոյանը սկսում է աշխատել դիպլոմային նախագծի վրա։ 1937 թվականի հոկտեմբերի 22-ին պաշտպանում է դիպլոմային աշխատանքը, և նրան շնորհվում է ԲԳԿԲ֊ի ՌՕՈՒ֊ի ռազմական ինժեներ֊մեխանիկի կոչում։


== Աշխատանքները ==
Միկոյանի ղեկավարությամբ (Մ․ Ի․ Գուրևիչի և Վ․ Ա․ Ռոմոդինի հետ համատեղ) ստեղծվել են Մեծ Հայրենական պատերազմին մասնակցած ՄիԳ֊1 և ՄիԳ֊3 կործանիչները։ Պատերազմից հետո Միկոյանի֊Գուրևիչի ԿԲ֊ում ստեղծվել են ՄիԳ֊9, ՄիԳ-15, ՄիԳ-17, ՄիԳ-19, ՄիԳ-21, ՄիԳ-23, ՄիԳ-25, ՄիԳ-27, ՄիԳ-29, ՄիԳ-31, և ՄիԳ-35 կործանիչները։
Միկոյանի֊Գուրևիչի ԿԲ֊ում ստեղծված ինքնաթիռներով գրանցվել է 55 համաշխարհային ռեկորդ։


== Պարգևներ ==
Սոցիալիստական աշխատանքի կրկնակի հերոս (1956, 1957 թթ.),
6 Լենինի շքանշաններ,
Կարմիր դրոշի շքանշան,
Հայրենական պատերազմի 1-ին աստիճանի շքանշան,
2 Կարմիր աստղի շքանշաններ,
Լենինյան մրցանակ (1962 թ.),
Գյումրու պատվավոր քաղաքացի (1968)
6 Ստալինյան մրցանակներ (1941 թ., 1947 թ., 1948 թ., 1949 թ., 1952 թ., 1953 թ.)


== Պատկերասրահ ==


== Տես նաև ==
Միկոյան եղբայրների տուն-թանգարան


== Ծանոթագրություններ ==
Կուռնուվեռե

Կուռնուվեռե (էստ․՝ Kurnuvere), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լամպա

Լամպա (իսպ.՝ Lampa), քաղաք Չիլիում։ Նույնանուն համայնքի վարչական կենտրոնն է։ Քաղաքի բնակչությունը կազմում է 12 319 մարդ (2002)։ Քաղաքը և կոմունան ընդգրկված են Չակաբուկո նահանգի և մայրաքաղաքային շրջանի կազմում։

Կոմունայի տարածքը կազմում է 449 կմ², բնակչությունը՝ 102 034 մարդ (2017)։ Բնակչության խտությունը 227,23 մարդ/կմ² է։


== Տեղագրություն ==
Քաղաքը գտնվում է Չիլիի մայրաքաղաք Սանտյագո քաղաքից 32 կմ հյուսիս-արևմուտք։
Կոմունան սահմանակից է․

հյուսիսում՝ Տիլտիլ կոմունային,
արևելքում՝ Կոլինա կոմունային,
հարավում՝ Սանտյագո նահանգին,
արևմուտքում՝ Կուրակավի կոմունային։


== Ժողովրդագրություն ==
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․


== Կարևոր բնակավայրեր ==


== Ծանոթագրություններ ==


== Արտաքին հղումներ ==
Կոմունայի պաշտոնական կայքը
Լամպա կոմունա (citypopulation.de)
Շումիխա (այլ կիրառումներ)

Շումիխա, կարող է վերաբերել՝

Շումիխա - գետ Ռուսաստանում, հոսում է Կեմերովոյի և Տոմսկի մարզերում
Շումիխա - գետ Ռուսաստանում, հոսում է Կեմերովսկի շրջանում և Կեմերովոյի մարզում
Արդարություն կուսակցություն

Արդարություն (պաշտոնական՝ Արցախի Արդարություն կուսակցություն), գործող քաղաքական կուսակցություն Արցախի Հանրապետությունում։ Այն հիմնադրվել է 2018 թվականի սեպտեմբերի 7-ին։ Կուսակցության հիմնադիրներն ու համանախագահներն են Մարսել Պետրոսյանը, Միքայել Սողոմոնյանը, Հակոբ Հակոբյանը և Նորայր Մուսաելյանը ։  


== Մասնակցությունը ընտրություններին ==
Կուսակցությունը մասնակցել է 2020 թվականի Արցախի համապետական ընտրություններին և Ազգային ժողովում 33 տեղից ստացել է 9 տեղ։ Կուսակցության նախագահի թեկնածու Վիտալի Բալասանյանը Արցախի նախագահի ընտրություններում երրորդ տեղում էր՝ ավելի քան 14% ձայնով։


== Տես նաև ==
Արցախի քաղաքական կուսակցությունների ցանկ


== Հղումներ ==
Նադյա Կեխլիբարովա

Նադյա Կեխլիբարովա (բուլղար․՝ Надя Димитрова Кехлибарева, նոյեմբերի 22, 1933(1933-11-22), Վառնա, Բուլղարիա - հոկտեմբերի 16, 1988(1988-10-16), Սոֆիա, Բուլղարիա), բուլղարացի բանաստեղծուհի, թարգմանչուհի, խմբագիր։


== Կենսագրություն ==
Ավարտել է Սոֆիայի համալսարանի ֆրանսիական բանասիրության բաժինը։ Ֆրանսերեն և գերմաներեն դասընթացներ է վարել Արտաքին գործերի նախարարությունում։ Երկար տարիներ եղել է «Народна младеж» и «Български писател» պարբերականների պոեզիայի բաժինների խմբագիրը։ Մասնագիտացել է Գերմանիայում և ԱՄՆ-ում։
1956 թվականից սկսած հեղինակել է մեկ տասնյակից ավելի գրքեր։ Գրել է նաև երեխաների համար։
Թարգմանել է ռուս, գերմանացի և ֆրանսիացի բանաստեղծների։


== Նադյա Կեխլիբարովան հայերեն ==
Կինը (թարգմ.՝ Վահագն Կարենց); «Երկինքը նորից հինեց լույսերի շղարշը փիրուզ...» (թարգմ.՝ Մետաքսե)։ Բանաստեղծություններ։ «Գարուն», 1967, № 3, էջ 54։
Գունավոր ապակիներ (բանաստեղծություններ), Ե., «Հայաստան», 1968, 56 էջ։ Բուլղարերենից թարգմ.՝ Օնիկ Փանիկյան։


== Ծանոթագրություններ ==
Վաղարշակուպոլիս

Վաղարշակուպոլիս (նաև՝ Աբառնե, Ավառնե, Ավառնա, Ջերմուկ, թուրքերեն՝ Çermik), հնագույն քաղաք Մեծ Հայքի Ծոփք աշխարհում, Ծովք լճից հարավ, Եփրատի ձախ կողմում։


== Պատմություն ==
Քաղաքը նույնացվում է Հեթական արձանագրություններում հիշատակվող Ավառնայի (Ավարնա) հետ։ Հնուց ի վեր հայտնի է եղել իր բուժիչ և տաք ջրերով։ Վաղարշակուպոլիս է կոչվել 4-րդ դարի վերջից, երբ Բյուզանդիայի կայսր Թեոդոսիոս Ա Մեծը (379—395) այն շնորհել է Մեծ Հայքի արքա Պապի կրտսեր որդուն՝ Վաղարշակ Բ-ին։ Քաղաքը համապատասխանում է օսմանյան Դիարբեքիրի նահանգի Ջերմիկի գավառակի Ջերմուկ քաղաքին։


== Ծանոթագրություններ ==
Անճոռնի ես 3

«Անճոռնի ես 3» (անգլ.՝ Despicable Me 3), Illumination Entertainment ստուդիայի լիամետրաժ համակարգչային մուլտֆիլմ, «Անճոռնի ես 2» նույնանուն ֆրանշիզայի երրորդ մասը և մուլտֆիլմի սիքվելը։ Պրեմիերան կայացել է 2017 թվականի հունիսի 14-ին Անսիի փառատոնին։ ԱՄՆ-ում պրեմիերան տեղի է ունեցել 2017 թվականի հունիսի 30-ին։


== Սյուժե ==
Սուպերգործակալներ՝ Գրյուի և Լյուսիի ընտանիքում մեծանում են երեք երեխա։ Գրյուն հակաչարագործական լիգայի անդամ է, և նրա առաջադրանքն է խախտել Բալտազար Բրետտի պլանները, ով մանուկ հասակում հանդես էր գալիս, որպես բացասական կերպար հեռուստատեսային սերիալում, բայց սերիալը փակել են, երբ Բալտազարը մեծացավ։ Տղան ոխ պահեց, կարծելով, որ նա չի ինքնաիրացվել, և որոշեց դառնալ իսկական չարագործ։ Նա պատրաստվում է գողանալ հսկա ադամանդ։ Գործողությունը խախտվեց, բայց Գրյուն և Լյուսին չկարողացան բռնել չարագործին։
Չիրականացված առաջադրանքի համար ամուսիններին հեռացնում են լիգայից, իսկ մինիոնների մեծ մասը լքում են տիրոջը։ Հիմա Գրյուն և Լյուսին պետք է իրենց նվիրեն ընտանիքին։ Հաջորդ առավոտ նրանց հաղորդագրություն է ուղարկում Գրյուի զույգ եղբայր՝ Դրյուն, ում գոյության մասին Գրյուն ոչինչ չգիտեր։ Դրյուն առաջարկում է եղբորը միավորվել և հետ դառնալ հանցավոր անցյալ, ինչպես նաև վերականգնել կարգավիճակը լիգայում։ Երկուսով նրանց կհաջողվի կանգնեցնել Բալտազարին։ Մինչդեռ հանցավորին հաջողվում է գողանալ թանկարժեք քարը։ Անդամանդի ուժը նա պլանավորում է օգտագործել մեծ ռոբոտի մեջ, ինչի շնորհիվ նա կոչնչացնի Հոլիվուդը։


== Ստեղծում ==
«Մինիոնները» մուլտֆիլմի հաջողությունից հետո, Քրիս Մելեդանդրին՝ երկու մուլտֆիլմերի հեղինակը հայտնեց, որ մտադիր է ստեղծել երրորդ մասը, ստեղծելով լիարժեք տրիլոգիա։ Բայց պաշտոնապես նախագիծը հայտարարվեց 2015 թվականի նոյեմբերի 18-ին։ Ֆիլմը սկսեցին նկարահանել 2016 թվականի փետրվարին։ Ֆիլմը հայտնվեց էկրաններին 2017 թվականի հունիսի 29-ին։


== Մարքեթինգ ==
2016 թվականի դեկտեմբերի 14-ին ներկայացվեց մուլտֆիլմի թրեյլերը։


== Դերերը թարգմանել են ==
Սթիվ Կարել - Գրյու/Դրյու,նրա զեւյգ եղբայրը
Քրիստեն Ուիգ - Լյուսի,Գրյուի կինը
Տրեյ Պարկեր - Բալտազար Բրետ
Միրինդա Կոսգրոուվ - Մարգո,Գրյուի և Լյուսիի մեծ աղջիկը
Դենա Գեյեր - Էդիտ,Գրյուի և Լյուսիի միջին աղջիկը
Նեվ Շարրել - Ագնես,Գրյուի և Լյուսիի փոքր աղջիկը
Դժուլի Էնդրյուս - Մարլենա,Գրյուի և Դրյուի մայրիկը
Պյեր Կոֆֆին - մինիոններ, թանգարանի տնօրեն
Էնդի Նայման - Կլայվ
Մայկլ Բիտտի - սպիյով մարդ/ TMZ լրագրող


== Ռուսական դուբլյաժ ==
Սերգեյ Բուրունով - Գրյու/Դրյու,նրա զեւյգ եղբայրը
Ստանիսլավ Տիկունով - Բալտազար Բրետ
Իրինա Կիրեեվա - Լյուսի,Գրյուի կինը
Էլիզա Մարտիրոսովա - Մարգո,Գրյուի և Լյուսիի մեծ աղջիկը
Վասիլիսա Էլդարովա - Էդիտ,Գրյուի և Լյուսիի միջին աղջիկը
Վասիլիսա Սավկինա - Ագնես,Գրյուի և Լյուսիի փոքր աղջիկը
Ալեքսեյ Վոյտյուկ - թանգարանի տնօրեն
Անդրեյ Կազանցեվ - Ֆրիտց
Ալեքսեյ Կոլգան - Սայլաս Նայսպոպս
Յոլա Սանկո - Մարլենա,Գրյուի և Դրյուի մայրիկը
Ալյոնա Ֆալալեեվա - Վալերի Դա Վինչի
Դանիիլ Էլդարով - սպիյով մարդ/ TMZ լրագրող
Իվան Կալինին - Կլայվ


== Ծանոթագրություններ ==
Միրկո Կովաչ

Միրկո Կովաչ (խորվ.՝ Mirko Kovač, 26 դեկտեմբերի, 1938, Պետրովիցի, Հարավսլավիայի թագավորություն - 19 օգոստոսի, 2013, Ռովին, Խորվաթիա), հարավսլավացի, խորվաթ, չեռնոգորցի և սերբ գրող, ակնարկագիր, սցենարիստ, «Ninova nagrada» ամսագրի մրցանակի (1978), Հերդերի մրցանակի (1995), Վիլենցի մրցանակի (2003) դափնեկիր։ 20-րդ դարի երկրորդ կեսի սլավոնացի հայտնի գրողներից է։


== Կենսագրություն ==
Երիտասարդ տարիքում տեղափոխվել է Բելգրադ։ Ավարտել է մայրաքաղաքի համալսարանի դրամատուրգիայի ֆակուլտետը։
Առաջինը տպագրվել է նրա «Gubilište» վեպը՝ 1962 թվականին։ Վեպը քննադատության է արժանացել Հարավսլավիայի Սոցիալիստական Ֆեդերատիվ Հանրապետության գրական պաշտոնական իշխանությունների կողմից և մեղադրվել սոցիալիստական աշխարհը խեղաթյուրված ներկայացնելու համար։ Մյուս կողմից, Կովաչին ընդդիմադիր քննադատները կոչեցին Հարավսլավիայի գրականության «флагманом волны нуар»։
1978 թվականին հրատարակել է իր ամենահայտնի «Vrata od utrobe» վեպը, որտեղ նկարագրել է հայրենի Հերցեգովինայի կյանքը։ Վեպն արժանացել է Սերբիայի «Ninova nagrada» ամսագրի գրական մրցանակին։
1990-ական թվականների սկզբներին Ֆիլիպ Դավիդի և Վիդոսավ Ստևանովիչի հետ հիմնել է Անկախ գրողների միությունը՝ որպես Սլոբոդան Միլոշևիչի կառավարության դեմ ուղղված շարժում։
Լինելով անձնական ազատության և հանդուրժողականության կողմնակիցը՝ 1991 թվականին Սերբիայի մայրաքաղաք Բելգրադից, որտեղ բնակվել էր երկար տարիներ, տեղափոխվել է Ռովին (Խորվաթիա)։ Դա գրողի անձնական բողոքն էր Սերբիայի այդ ժամանակվա իշխանությունների դեմ։
Խորվաթիայում նա միացել է «Feral Tribune» երգիծական ամսագրի շուրջը ձևավորված ընդդիմությանը, որը շարունակում էր պայքարել ինչպես սերբ, այնպես էլ խորվաթ ազգայնականների դեմ։ Երկար տարիներ հայտնի հոդվածաշարի հեղինակն է եղել։ «Ազգայնականությունը մարդկանց հիմար է դարձնում»,— մի անգամ ասել է նա։


== Ստեղծագործություններ ==
Միրկո Կովաչը հեղինակ է վեպերի, պատմվածքների ժողովածուների, ակնարկների, պիեսների և հարավսլավական կինոմատոգրաֆիայի ամենահայտնի ֆիլմերի սցենարների, որոնցից են՝ «Lisice» («Աղվեսներ»), «Okupacija U 26 Slika» («Շրջափակումը 26 նկարներում»), «Pad Italije» («Իտալիայի անկումը») и «Tetoviranje».
Գրական քննադատները Կովաչին անվանել են 20-րդ դարի հարավսլավական գրի լավագույն ոճաբաններից մեկը։ Գնահատելով Կովաչի ստեղծագործությունը՝ բոսնիացի բանաստեղծ Միլյա Ստոիչն ընդգծել է դրա ճշտությունը, կատարելությունը և երաժշտականությունը։


== Պարգևները ==
Կովաչն արժանացել է միջազգային և ազգային մի շարք գրական մրցանակների, այդ թվում «Ninova nagrada» ամսագրի մրցանակի (1978), Հերդերի մրցանակի (1995), Վիլենցի մրցանակի (2003), Բելգրադի, Սարաևոյի, Զագրեբի, Պոդգորիցեի մի շարք գրական մրցանակների։


== Ընտրյալ ստեղծագործությունները ==
Վեպեր.
Gubilište
Moja sestra Elida
Malvina
Ruganje s dušom
Vrata od utrobe
Uvod u drugi život
Kristalne rešetke
Grad u zrcalu
Պատմվածքների ժողովածուներ.
Rane Luke Meštrovića
Nebeski zaručnici
Ակնարկներ.
Evropska trulež i drugi eseji
Na odru
Cvjetanje mase
Elita gora od rulje
Կինոսցենարներ.
Okupacija u 26 slika («Շրջափակումը 26 նկարներում») և այլն։


== Ծանոթագրություններ ==


== Արտաքին հղումներ ==
Writer Mirko Kovac Dies in Rovinj, Croatia (անգլ.).
Mirko Kovač Internet Movie Database կայքում(անգլ.)
Լացորիա

Լացորիա (վրաց.՝ ლაცორია), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 500 մետր բարձրության վրա։ Շրջկենտրոն Ցագերից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 90 մարդ։


== Ծանոթագրություններ ==
Պանովո (գյուղ, Նարո-Ֆոմինսկի շրջան)

Անվան այլ կիրառումների համար տե՛ս՝ ՊանովոՊանովո (ռուս.՝ Паново), գյուղ Ռուսաստանի Մոսկվայի մարզի Նարո-Ֆոմինսկի շրջանի կազմում։
Բնակչությունը 2006 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (3357)

Ժողովածու (3357), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3357 թվի տակ։ Ձեռագիրը գրվել է 1798-1847 թվականներին։ Գրված է թղթի վրա, որն ունի 21 × 17.2 չափս։ Ձեռագիրը կազմված է 84 թերթից։ Գրված է միասյուն, երկսյուն, նոտրդիր, շղագրով։ Պահպանակը ունի 6 էջ, գրված է՝ շղագրով։ Կազմը` կաշեպատ տախտակ դրոշմազարդով։


== Բովանդակություն ==
Աղօթք
Երազացոյց
Դեղագիր
Պարզատոմար
Տաղք (Նաղաշ Յովնաթան, Ղազար Ճահկեցի, Գէորգ վրդ., Աստքել վրդ., Բաղդասար Դպիր, Սիմ. Երևանցի, Խաչատուր դպիր)
Բառք հայոց (3 բառագիրք, I-ը բարբառային)
Անունանք ականց
Յագագս ազգաց Լուսավորիչ
Յագագս լինելիութեան աշխարհի
Ժամանակագրութիւն (1795-1847 թթ.)


== Ծանոթագրություններ ==
Ալֆեն ան դեն Ռեյն

Ալֆեն ան դեն Ռեյն (հոլ.՝ Alphen aan den Rijn ( արտասանություն), հոլանդերենից բառացի թարգմանած՝ նշանակում է Հռենոսի Ալֆեն), համայնք Նիդերլանդների Հարավային Հոլանդիա մարզում։ Տարածքը 55,06 կմ² է, բնակչությունը՝ 72.729 (2011 թ.)։ Մեկ շնչի տարեկան միջին եկամուտը 14.100 եվրո է։
2014 թվականին Ալֆեն ան դեն Ռեյնին հետ միավորվել են հարևան Բոսկոպ և Ռեյնվուդե բնակավայրերը։
Ալֆեն ան դեն Ռեյնում է ծնվել հոլանդացի անվանի ֆուտբոլիստ Ջոն Հայտինգան, ով Նիդերլանդների հավաքականի կազմում դարձել է աշխարհի առաջնության արծաթե մեդալակիր։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայքէջը
Tean International Tennis Tournament
interactiveSQUASH Nieuwe Sloot Archived 2019-01-01 at the Wayback Machine.
Կավալերովսկի շրջան

Կավալերովսկի շրջան (ռուս.՝ Кавалеровский район), մունիցիպալ շրջան Ռուսաստանի Դաշնության Պրիմորիեի երկրամասում։
Ստեղծվել է 1954 թվականին։ Վարչական կենտրոնը՝ Կավալերովո։


== Աշխարհագրություն ==
Շրջանի տարածքի մակերեսը կազմում է 4180 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 25447 մարդ։ Բնակչության խտությունը կազմում էր 6,09 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կախարդական դեղամիջոցը

«Կախարդական դեղամիջոցը» (ռուս.՝ Волшебное лекарство), նկարված մուլտիպլիկացիոն ֆիլմ, որը 1982 թվականին նկարահանել է Ռոման Կաչանովը «Սոյուզմուլտֆիլմ» կինոստուդիայում։


== Սյուժե ==
Միտյա անունով տղան նստած է տանը, քանի որ բակում նրա ընկերը` Վալերան, նրան վախկոտ է անվանել այն բանի համար, որ նա վախեցել է հարևանի շնից։ Նա տեսնում է պապիկի հաբերը սեղանին։ Պապիկը տղային ասում է, որ նա ձեռք չտա հաբերին, քանի որ դրանք կախարդական են ով ուտում է դրանք, անմիջապես քարանում է։ Եվ նա ավելացնում է, որ միայն երեխաներն են քարանում այդ հաբերից, իսկ մեծերի համար դա սովորական դեղամիջոց է` մրսածության դեմ։
Միտյային հետաքրքրում է, թե իրեն նեղացնողներից ո՞ր մեկին` շա՞նը թե ընկերոջը պետք է հաբով հյուրասիրի, որպեսզի վերջինս քարանա, բայց պարզվում է, որ նրանցից ոչ մեկը արժանի չէ նման ճակատագրի։ Պարզվում է, որ նրանցից յուրաքանչյուրը ունի դրական հատկություններ, որոնք էականորեն գերազանցում են նրանց բացասական կողմերը։ Հարևանը Միտային ասում է, որ շունը ծառայել է սահմանային զորքերում, որտեղ նա վիրավորվել է։ Եվ Վալերան հասցնում է փրկել Սաշա անունով տղային, որը դուրս էր եկել ճանապարհ` գնդակը վերցնելու և քիչ էր մնում բեռնատարի տակ ընկնել։ Համոզվելով, որ Սաշայի հետ ամեն ինչ կարգին է, Վալերան նրան քաղցրավենիքի տեղ տալիս է հաբը, որն ավելի շուտ ստացել էր ընկերոջից։ Միտյան թույլ չի տալիս Սաշային ուտել հաբը, այն վերցնում է կատվիկը, որն անմիջապես բարձրանում է ծառ։ Միտյային դժվարությամբ կարողանում է հաբը հետ վերցնել։ Վալերան զայրացած հարցնում է Միտյային իր պահվածքի մասին, բայց Միտյան խնդրում է, որ նա չվրդովվի և ավելացնում է, որ վաղը նրան կբերի շոկոլադ, Սաշային` պաղպաղակ, իսկ կատվիկի համար` երշիկ։
Միտյան վերադարձնում է պապիկի հաբերը, որը նա դուրս է նետում պատուհանից, ասելով, թե կատակել է։ Հաբը ընկնում է արհեստական լճակի մեջ, որն անմիջապես սառում է    (քանի որ ձմեռ էր եկել)։ Հաջորդ օրը Միտյան գնում է սառած արհեստական լիճ և սահում է սառույց վրա։ Նայելով չմուշկներով սահող պապիկին` նա թակում է սառույցը և զարմանքով ասում. «Իսկ դու ասում էիր, թե պարզապես կատակում ես»։


== Նկարահանող խումբ ==


== Ծանոթագրություններ ==


== Արտաքին հղումներ ==
Կախարդական դեղամիջոցը(անգլ.) ֆիլմը Internet Movie Database կայքում
Իխինիո Ուրիարտե

Խոսե Իխինիո Ուրիարտե ի Գարսիա դել Բառիո (իսպ.՝ José Higinio Uriarte y García del Barrio), (հունվարի 11, 1843, Ասունսյոն - ապրիլի 21, 1909, Իբիդեմ),  պարագվայցի քաղաքական գործիչ
Եղել է նախագահ Խուան Բաուտիստա Խիլի փոխնախագահը, իսկ վերջինիս մահից հետո՝ նախագահ՝ կառավարելով 1877 թվականի ապրիլի 12-ից մինչև 1878 թվականի նոյեմբերի 25-ը։
Բիլյար (գյուղ, Մոժգինսկի շրջան)

Բիլյար (ռուս.՝ Биляр), գյուղ Ռուսաստանի Ուդմուրթական հանրապետության Մոժգինսկի շրջանի կազմում։
Բնակչությունը 2010 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սալաչոր

Սալաչոր, գյուղ Արևմտյան Հայաստանում, Էրզրումի վիլայեթի Սպերի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
NRK Super

NRK Super, մանկական հեռուստատեսային ալիք՝ ստեղծված Նորվեգական հեռարձակման կորպորացիայի կողմից։ Սկսել է հեռարձակումը 2007 թվականի դեկտեմբերի 1-ին, հեռարձակում է առավոտյան 7-ից մինչև երեկոյան 19:00-ն: Հեռուստադիտողները 2-ից 12 տարեկան երեխաներն են։


== Պատմություն ==
Հեռուստաալիքի հեռարձակումը սկսվել է 2007 թվականի դեկտեմբերի 1-ից Նորվեգական հեռորձակման կորպորացիայի կողմից։ Հեռուստաալիքի և հավաստագրման ստեղծման արժեքը տատանվում էր 50-ից մինչև 60 միլիոն կրոնաների միջև։ Դա NRK-ի պատասխան քայլն էր Նորվեգիայում Disney Channel-ի թողարկումից հետո, որը արդեն հեռարձակվում էր մի քանի տարի շարունակ. երկրի գլխավոր հեռուստառադիոընկերությունը չէր ցանկանում կորցնել մանկական լսարանը և այդ իսկ պատճառով ռիսկային քայլի գնաց։
NRK-ի հեռարձակման լսարանը 100-տոկոսանոց էր, և մանկական հաղորդումների մի մասը հեռարձակվում էր միաժամանակ նոր NRK Super և գլխավոր NRK1 հեռուստաալիքներով։ Սկսած 2010 թվականից՝ հեռուստաալիքը ամբողջովին անկախ դարձավ Նորվեգական հեռարձակման կորպորացիայի այլ նախագծերից և մտավ բոլոր հեռուստափաթեթների մեջ։ Այդ օրվանից մանկական հաղորդումները հեռարձակվում են միայն NRK Super-ով։
2010 թվականի հունվարի 4-ից սկսած՝ հեռուստաալիքով ցուցադրվում են երեխաների համար նորություններ՝ «Supernytt» 18:50-ին։


== Հաղորդումների ծրագիր ==
7:00—13:30՝ ծրագրեր և ֆիլմեր 2—7 տարեկան երեխաների համար։
13:30—17:45՝ ծրագրեր և ֆիլմեր 8—12 երեխաների համար (սեփական արտադրության և այլ երկրների հաղորդումներ)։
17:45—18:00՝ «Sami» ծրագրեր (սաամյան լեզվով) և «Tid for tegn» (тթույլ սլողություն ունեցող երեխաների մասնակցությամբ հեռուստահաղորդում)։
18:00—18:40՝ ծրագրեր և ֆիլմեր 2—7 երեխաների համար։
18:40—19:00՝ ծրագրեր և ֆիլմեր 8—12 երեխաների համար։


== NRK Super ռաիդոկայան ==
2007 թվականի հոկտեմբերի 16-ից սկսած՝ սկսել է գործել ռադիոկայան, որը զուգահեռ հեռարձակվում է ուըղիղ եթերով։ Հեռարձակումն իրականացվում է 6-ից մինչև 21 ժամ։ Ռադիոհաղորդումների մի մասը կատարվում է NRK P1 ռադիոկայանով՝ աշխատանքային օրերին 18:30-ից մինչև 19:00, շաբաթ օրերին՝ 19:00-ից մինչև 20:00:Պ


== Ծանոթագրություններ ==


== Արտաքին հղումներ ==
NRK Super-ի պաշտոնական կայք (նորվ.)
Դրիասներ

Դրիասներ (հին հունարեն՝ Δρυάδες, δρῦς-ից՝ ծառ, կաղնի), նիմփաներ, ծառերի հովանավորներ։ Հույները հավատում էին, թե դրիասները ապրում և մեռնում են ծառի հետ միասին։ Երբեմն դրիասներ կոչվել են համադրիասները (հուն. ծառի հետ միացածները)։ Համարվում էր, թե մարդիկ, որոնք ծառեր են խնամում, վայելում են դրիասների հատուկ հովանավորությունը։ Դրիասների կերպարը հաճախ է հանդիպում տարբեր ժամանակների արվեստի ու պոեզիայի մեջ։ Սիբելիուսը գրել է «Դրիասներ» սիմֆոնիկ պոեմը, Կ. Շիմակովսկին՝ «Դրիասները և Պանը» պիեսը ջութակի համար։


== Տես նաև ==
Համադրիասներ


== Ծանոթագրություններ ==


== Արտաքին հղումներ ==
Hans Christian Andersen : The Dryad
Լեբյաժե (քաղաքատիպ ավան, Լեբյաժինսկի շրջան)

Անվան այլ կիրառումների համար տե՛ս՝ ԼեբյաժեԼեբյաժե (ռուս.՝ Лебяжье), քաղաքատիպ ավան Ռուսաստանի, Կիրովի մարզի Լեբյաժինսկի շրջանի կազմում։
Բնակչությունը 2010 թվականին գրանցված տվյալներով կազմում էր 3548 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոսհաուպտեն

Ռոսհաուպտեն  (գերմ.՝ Roßhaupten), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը կազմում է 2120 մարդ (ըստ 2010 թվականի դեկտեմբերի 31-ի)։ Տարածքը կազմում է 39,10 կմ²։ Պաշտոնական կոդ՝ 09 7 77 166։


== Ծանոթագրություններ ==


== Արտաքին հղումներ ==
Պաշտոնական կայք
Ալբրեխտ Պենկ

Ալբրեխտ Պենկ (սեպտեմբերի 25, 1858(1858-09-25)[…], Ռոյդնից (Լայպցիգ), Գերմանիա - մարտի 7, 1945(1945-03-07)[…], Պրահա, Բոհեմիայի և Մորավիայի պրոտեկտորատ), գերմանացի երկրաձևաբան և աշխարհագրագետ։ Վիեննայի համալսարանի պրոֆեսոր (1885-1906)։ Բեռլինի համալսարանի աշխարհագրության և օվկիանոսագիտության ինստիտուտի տնօրեն և պրոֆեսոր։
Հիմնական աշխատությունները վերաբերում են ընդհանուր երկրաձևաբանության տեսությանը և չորրորդական ժամանակաշրջանի հետազոտություններին։ Հետազոտել է Ալպերի, Պիրենեյների, Կանադայի, Ավստրալիայի և այլ շրջանների երկրաձևաբանությունը։ Մշակել է կլիմաների երկրաձևաբանական դասակարգումը և Է․ Բրյուկների հետ հին սառցապատման կոնցեպցիան (1909), առաջարկելով սառցադաշտային ժամանակաշրջանի բաժանումը գյունցի, մինդելի, ռիսի ու վյուրմի էպոխաների։


== Ծանոթագրություններ ==
Ելխովկա (Վելիկակայի վտակ)

Անվան այլ կիրառումների համար տե՛ս՝ Ելխովկա (այլ կիրառումներ)Ելխովկա (ռուս.՝ Елховка), գետ Ռուսաստանում, հոսում է Մուրաշինսկի շրջան (Կիրովի մարզ)ում, Կիրովի մարզում։ Գետաբերանը տեղակայված է Վելիկակա գետի աջ ափին՝ 136 կմ հեռավորության վրա։ Գետի երկարությունը 26 կմ է, ավազանի տարածքը 110 կմ2։
Գետի ակունքը գտնվում է անտառներում, Մուրաշի քաղաքից՝ 14 կմ դեպի հյուսիս։ Գետը հոսում է հարավ ապա հարավ-արևելք, միջին հոսքը գտնվում է Օկտյաբրսկ գյուղի և Մուրաշ քաղաքից 3 կմ հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100034211
Հիդրոլոգիական ուսումնասիրությունների կոդը - 111103421
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կրետեի ծովային թանգարան

Կրետեի ծովային թանգարան (հուն․՝ Ναυτικό Μουσείο Κρήτης), թանգարան է Հունաստանի Կրետե կղզում գտնվող Խանիա քաղաքում։ Դրա հավաքածուն ներառում է նավի նախագծեր, ծովային գործինքներ, նկարներ, պատմական ֆոտոնկարներ և պատերազմի մասունքներ։ Նյութը դասակարգված է ժամանակագրական կարգով` սկսած Բրոնզի դարից մինչև մեր օրեր։


== Հիմնական հավաքածու ==
Հիմնական հավաքածուն տեղակայված է Ֆիրկա բերդի մուտքի մոտ, Խանիա նավահանգստի արևմտյան մասում։
Առաջին հարկում արվող ցուցադրությունները ներառում են հնագույն նավերի նախագծեր, Վենետիկյան կանոնի տակ գտնվող ամրացված քաղաքի և նավահանգստի նախագծեր, նախագիծ, որը ցույց է տալիս նավաշինություն և շենքերի վերանորոգում, ներսում թիավարող նավով։
Երկրորդ հարկում գտնվող ցուցադրությունները ներառում են ժամանակակից Հոնական նավատորմի նավեր, կործանիչներ, հրթիռային նավ, վայրէջք կատարող նավ՝ բեռնատարներով և APV-ներով։ Ցուցադրությունները ներառում են կործանիչի ամբողջական կամուրջ և երկու շարժիչային ստորաբաժանումներ։ Թանգարանի մի մասը նվիրված է գերմանացիների ներխուժմանը Կրետե։


== Հին նավատորմի ճարտարապետության հավաքածու և Մինոական նավերի կրկնօրինակ ==
Մորո նավաշինարանում, նավահանգստի արևելյան վերջնամասում կա ավելի փոքր ցուցադրություն` նվիրված հին ռազմածովային ճարտարապետութանը։ Դրանում գերակշռում է 17 մ փորձարարական կրկնօրինակը՝ Մինոյան նավը, որը կառուցվել է 2001-2004 թվականներին (և ի վերջո նավարկել և թիավարել է դեպի Պիրեա)։


== Ծանոթագրություններ ==


== Արտաքին հղումներ ==
Hellenic Ministry of Culture and Tourism
Municipality of Chania
www.greece-museums.com
www.greeka.com
www.crete-kreta.com Archived 2018-10-07 at the Wayback Machine.
Սումուլեն

Սումուլեն (ֆր.՝ Sousmoulins ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Մոնտանդր կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17433։


== Բնակչություն ==
Համայնքի բնակչությունը 2010 թվականին կազմում էր 215 մարդ։


== Աշխարհագրություն ==
Բնակավայրը գտնվում է 30 կմ հեռավորության վրա Ժիրոնդայից։ Ունի հաղորդակցության հուսալի միջոցներ Բորդո, Անգոլեմ և սենտ քաղաքների հետ։ Ռելիեֆը բազմազան է՝ բլուրներ և դաշտավայրեր։ Մշակում են հացատիկային մշակաբույսեր և խաղող։ Հարավում բլրապատ է, որտեղ տարածված են փշատերև և լայնատերև անտառները։
Գյուղատնտեսության մեջ կարևոր տեղ է զբաղեցնում խաղղագործությունը։ Հումքն հիմնականում օգտագործվում է կոնյակի սպիրտի արտադրության մեջ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սումուլենի վիճակագրության ազգային ինստիտուտ (ֆր.)
Վիրո

Վիրո, (- 630) Գանձասարի կաթողիկոսության երկրորդ կաթողիկոս։ Կրել է «Կաթողիկոս Աղվանից, Լփնաց և Չողայ» տիտղոսը։ Վիրոյի ղեկավարության ժամանակ Աղվանից եկեղեցին ժամանակավորապես դարձել է քաղկեդոնական։


== Տիզբոնում Խոսրով Բ Փարվեզի մոտ աքսորում մնացած ժամանակահատված ==
Վիրոն, օգտագործելով Շիրինի պաշտպանությունը, ստանում էր տեղեկատվություն իր հայրենիքի մասին, մասնակցել է բազմաթիվ եկեղեցական քննարկումների։
612-613 թվականներին տեղի է ունեցել այսպես կոչված պարսկական ժողովը, որին Խոսրով II-ի առաջարկով մասնակցել է 2 հակառակ ճյուղերի հոգևորականները, այդ թվում Վիրոն։ Ստեփանոս Տարոնեցի Ասողիկը նշում է «Քաղկեդոնյան եկեղեցու հետևորդ Աղվանից կաթողիկոս Վիրո՝  ձերբակալված  պարսից արքայի մոտ Փայտակարանում».
Վիրոն, գտնվելով գերեվարման մեջ, Խոսրով Բ Փարվեզից հասավ նրան, որ Միհրանյանները դարձան  «Գարդմանի և Աղվանաց աշխարհի իշխան»։ Այդ իրավունքը ստացվեց այն ժամանակ, երբ 627 թվականին  Աղվանքի առաջին իշխան ընտրվեց Գրիգոր Վարազը , ով Տիզբոնում քրիստոնյա մկրտվեց Վիրոյի կողմից։


== 25 ամյա աքսորում մնալուց հետո ==
Խոսրով Բ-ի մահից հետո 628 թվականին իր հետնորդ Շիրուան ազատ արձակեց բոլոր ձերբակալվածներին։
Ինչպես հայտնի է 627  թվականին ըստ Բյուզանդական կայսրության և Խազարական խաքանության միջև կնքվել է դաշինք Սասանյան Պարսկաստանի դեմ, որի արդյունքում խազարները հարձակվեց Անդրկովկասի տարածքի վրա։
629 թվականին խազարական խաքանը իր որդուն ՝ Շաթին ուղարկում է Աղվանք բանակցելու, որպեսզի նրանք ենթարկվեն իրենց։ Աղվանքի պարսից մարզպանը, վերցնելով իր ողջ հարստությունը փախնում է երկրից՝ այն թողելով կաթողիկոսի ենթակայությանը։ 
Վիրոն ստիպված բանակցում է խազարների հետ և ընդունում նրանց իշխանությունը Աղվանքում, որի շնորհիվ Աղվանքից, Հայքից և Վիրքից բոլոր  գերեվարվածներին ազատ արձակեցին։ 


== Կաթողիկոսի մահը ==
Խազարների հարձակումների պատճառով Աղվանքում ոչ ոք չէր կարողանում զբաղվել հողագործությամբ և 630 թվականին սկսվեց համաճարակ, որին զոհ գնաց նաև Վիրոն։


== Տես նաև ==
Աղվանից կաթողիկոսների անվանացանկ
Աղվանից եկեղեցի


== Ծանոթագրություններ ==


== Գրականություն ==
Мовсес Каланкатуаци. История страны Алуанк, (Пер. с древнеармянского. Ш. В. Смбатяна). Ереван, 1984.
Dowsett, C.J.F. The Albanian Chronicle of Mxit'ar Goš (und) // Bulletin of the School of Oriental and African Studies, University of London. — 1958. — Т. 21. — № 1/3. — С. 472—490.
Mkhitar Gosh’s Colophon, The Aghuanian Chronicle.
Мхитар Гош. Албанская хроника.


== Հղումներ ==
Православная Энциклопедия, Албания кавказская.
This One's for You (երգ, Դեյվիդ Գետտա)

This One's for You, ֆրանսիացի DJ և պրոդյուսեր Դեյվիդ Գետտայի երգը, ձայնագրվել է շվեդացի երգիչ Զառա Լարոսոնի հետ, երգը UEFA Euro 2016 թվականի պաշտոնական սինգլն է։ Երգը ձայնագրվել է մեկ միլիոն երկրպագուների օգնությամբ, ամբողջ աշխարհից։


== Երգացանկ ==
Digital download"This One's for You" (featuring Zara Larsson) [Official Song UEFA EURO 2016] - 3:27


== Մասնակիցներ ==
David Guetta - պրոդյուսեր
Zara Larsson - երգչուհի
Giorgio Tuinfort - պրոդյուսեր, դաշնամուր
Afrojack - պրոդյուսեր, ստեղնաշարային գործիքներ
Daddy's Groove - ծրագրավորող, ինժեներ
Emanuel Abrahamsson - վոկալ պրոդյուսեր
Thomas Troelsen - պրոդյուսերի օգնական
Elio Debets - բեք վոկալ, ձայնագրման ինժեներ
Rob Bekhuis, Eelco Bakker, Earl St Clair, James Bloniarz, Quinn Garrett, Sean Bacastow և մեկ միլիոն երկրպագուների ամբողջ աշխարհից - բեք վոկալիստներ


== Charts ==
Illegal chart entered UKstreaming|37


== Հավաստագրեր ==


== Թողարկման հաջորդականություն ==


== Ծանոթագրություններ ==
Ղվերկ (Խարագաուլի շրջան)

Ղվերկ (վրաց.՝ ღვერკი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 83 մետր բարձրության վրա։ Շրջկենտրոն Խարագաուլից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 49 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Ճամբարակ

Ճամբարակ, քաղաք Հայաստանի Հանրապետության Գեղարքունիքի մարզում։  


== Անուն ==
1900-ական թվականների սկզբներին գյուղի կարգվիճակով բնակավայրը կոչվել է Միխայլովկա։ 1920 թվականին այն վերանվանվել է Կարմիր, իսկ 1972 թվականին՝ Կրասնոսելսկ։ 1991 թվականին այն վերանվանվել է Ճամբարակ։


== Աշխարհագրություն ==
Լեռնային բնակավայր է, ծովի մակերևույթից միջին բարձրությունը 1860 մ է։ Քաղաքը գտնվում է Գետիկի հովտում։ Հեռավորությունը մայրաքաղաք Երևանից 125 կմ է, իսկ մարզկենտրոն Գավառից՝ 90 կմ։ 


== Պատմություն ==
Ճամբարակ քաղաքը ձևավորվել է երեք բնակավայրերի միացումից. դրանք են Կրասնոսելսկը, Վերին Ճամբարակն ու Ներքին Ճամբարակը։ Կրասնոսելսկի նախկին անվանումներից են եղել՝ Միխայլովկան, Կարմիրը և Կրասնոսելսկը։ Միխայլովկա գյուղը հիմնադրվել է 1740-1785 թվականներին Ռուսաստանի՝ Սամարայի և Սարատովի նահանգներից վերաբնակեցված Մոլոկանների կողմից։
1971 թվականին Կրասնասելսկը, ներառնելով Ներքին և Վերին Ճամբարակները, ստացավ քաղաքատիպ ավանի կարգավիճակ, 1992 թվականին վերանվանվել է Ճամբարակ, իսկ 1996 թվականին՝ մարզերի ձևավորումից հետո. արդեն ստացել է քաղաքի կարգավիճակ։
Մինչև 1988-1989 թվականները բնակչության հիմնական մասը կազմել են հայերը, ռուսները (մալոկաններ), ադրբեջանցիները, քրդերը,մորդվացիներ։ Շրջանում բնակվող ադրբեջանցիների հեռանալուց հետո նրանց փոխարեն վերաբնակվեցին Բաքվից, Կիրավաբադից, Սումգայիթից, Շամխորից և Ադրբեջանի այլ շրջաններից տեղահանված փախստական հայեր։
1992-1994 թվականներին տնտեսական անկման պատճառով գրեթե ողջ ռուս բնակչությունը տեղափոխվեց Ռուսաստան։ Ղարաբաղյան պատերազմի ժամանակ ռուս բնակչությունը հայերի հետ մասնակցել է ադրբեջանցիների դեմ ինքնապաշտպանական կռիվներին։


== Տնտեսություն ==
Քաղաքում բնակչության հիմնական զբաղմունքն է գյուղատնտեսությունը։


== Մշակույթ ==

Քաղաքում կա 4 միջնակարգ դպրոց, գեղարվեստի, մանկական երաժշտական դպրոցներ։ Պատմական հուշարձաններից՝ 11-րդ և 15-16–րդ դարերի եկեղեցիների ավերակներ, 20-ից ավել տարբեր դարերի խաչքարեր։


== Տես նաև ==
Ճամբարակի պատմության և մշակույթի անշարժ հուշարձանների ցանկ (Գեղարքունիքի մարզ)


== Ծանոթագրություններ ==
Ակսայ (Ռոստովի մարզ)

Անվան այլ կիրառումների համար տե՛ս՝ ԱկսայԱկսայ (ռուս.՝ Аксай), քաղաք Ռուսաստանի Դաշնության Ռոստովի մարզի Ակսայի շրջանում, Դոն գետի աջ ափին։ Գտնվում է Դոնի Ռոստով քաղաքից 18 կմ հյուսիսարևելք։ Ակսայի շրջանի վարչական կենտրոնն է։ Հարավկովկսայան երկաթուղիների կայարան է։
2010 թ. տվյալներով բնակչությունը կազմում է 41.984 մարդ։ Հիմնվել է 1570 թ.։


== Աշխարհագրություն ==
Քաղաքը տարածվում է Ռուսական դաշտավայրի հարավ-արևելքում և Ռոստովի մարզի հարավ-արևմուտքում։ Ակսայը գտնվում է Դոն գետի աջ ափին, այն վայրում, ուր Ակսայ գետի բազուկն է։
Քաղաքը համարվում է Դոնի Ռոստովին ամենամոտ քաղաքներից. կենտրոնից հեռու է 12 կմ։ Քաղաքների թաղամասերի նվազագույն հեռավորությունը միմյանցից կազմում է 1 կմ ուղիղ գծով իսկ 1,5 կմ՝ ավտոճանապարհով։
Ակսայը, ինչպես և ամբողջ Ռոստովի մարզը գտնվում են Մոսկվայի ժամային գոտում՝ UTC կազմում է +3։00։
Կլիման չափավոր ցամաքային է։ Ձմեռը մեղմ է։ Միջին հունվարյան ջերմաստիճանը կազմում է −4,4 °C։ Ամառը շոգ է, երկարատև, արևոտ. միջին հուլիսյան ջերմաստիճանը կազմում է +22,9 °C։ Տեղումների քանակը 600 մմ է։

Միջին ջերմաստիճանը՝ +9,7 °C
Բացարձակ նվազագույն ջերմաստիճանը՝ −31,9 °C
Բացարձակ առավելագույն ջերմաստիճանը՝ +39,8 °C
Քամու միջինտարեկան արագությունը՝ 2,4 մ/վրկ
Օդի միջինտարեկան խոնավությունը՝ 72 %
Անսառնամանիք օրերի քանակը՝ 6 ամիս
Ձյան ծածկույթի տևողությունը՝ 10-20 օր
Ջեռուցման տևողությունը՝ 6 ամիս


== Ծանոթագրություններ ==
Ավաջուղ

Ավաջուղ, գյուղ Արևմտյան Հայաստանում, Էրզրումի վիլայեթի Բայազետի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Երկրորդ սեռի հարված

Երկրորդ սեռի հարված, բախում երկրորդ սեռի, գրգռված ատոմների, իոնների, մոլեկուլների և Էլեկտրոնների բախման ոչ առաձգական պրոցես, որի ընթացքում մասնիկների գրգռման էներգիան (ներքին էներգիան) ամբողջովին կամ մասամբ փոխակերպվում է բախվող մասնիկների կինետիկ էներգիայի։ Արդյունքում մասնիկների կինետիկ էներգիաների գումարը ավելի մեծ է լինում, քան մինչև բախումը։ Առաձգական հարվածի դեպքում (առաջին սեռի հարված) բախվող մարմինների կինետիկ էներգիայի աճ տեղի չի ունենում։ Երկրորդ սեռի հարվածները կարևոր դեր են կատարում իոնացված գազերում, մասնավորապես, ցածրջերմաստիճանային պլազմայում ընթացող պրոցեսներում։
Gettin’ Over You

Gettin’ over you, երգ ֆրանսիացի դիջեյ Դեյվիդ Գետտայի «One Love» չորրորդ ստուդիական ալբոմից։ Կատարվել է Քրիս Ուիլիսի հետ։ Այս երգի ռեմիքսը, որը կոչվում է «Gettin' Over You» և կատարվել է Քրիս Ուիլիսի, Fergie-ի և LMFAO-ի հետ համատեղ, թողարկվել է որպես «One Love» ալբոմի հինգերորդ սինգլ 2010 թվականի ապրիլի 12-ին։


== «Gettin’ Over You» ==
«Gettin' Over You» երգի տեքստը գրել են Քրիս Ուիլիսը, will.i.am, Ֆերգին և LMFAO-ն։ Ի սկզբանե, երգը պետք է կատարեին will.i.am, Քրիս Ուիլիսը և Ֆերգին, սակայն will.i.am-ին փոխարինել է LMFAO խումբը։
Digital Spy-ին տված հարցազրույցում Դեյվիդ Գետտան «Gettin’ Over You»-ն անվանել է ավանդական, կիթառային երգ, «Love Is Gone»-ի ոգով»։


== Տեսահոլովակ ==
Տեսահոլովակի նկարահանումներն սկսվել են 2010 թվականի ապրիլի 20-ին։ Ռեժիսորը եղել է Ռիչ Լին (անգլ.՝ Rich Lee)։ Տեսահոլովակի պրեմիերան տեղի է ունեցել 2010 թվականի մայիսի 18-ին։ Տեսահոլովակում պատկերված են Դեյվիդ Գետտան, Քրիս Ուիլիսը, Fergie-ն և LMFAO-ն, երգի ձայնագրման ժամանակ։ Այդ պահին ստուդիա է մտնում մարդկանց բազմություն և սկսում է պարել։ Արտիստները դուրս են գալիս փողոց, որտեղ շարունակվում է երեկույթը։
Տեսահոլովակի նկարահանմանը մասնակցել է Jabbawockeez պարային թիմը։


== Երգերի ցանկ ==


== Հիթ-շքերթներ ==


=== Տարեկան հիթ-շքերթներ ===


=== Հավաստագրեր ===


== Թողարկման ժամանակագրություն ==


== Ծանոթագրություններ ==


== Արտաքին հղումներ ==
Պաշտոնական տեսահոլովակ ՅուԹյուբում
Պոլյանի (գյուղ, Պոչինկովսկի շրջան)

Անվան այլ կիրառումների համար տե՛ս՝ ՊոլյանիՊոլյանի (ռուս.՝ Поляны), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոսկովսկի (Եգորլիկսկի շրջան)

Անվան այլ կիրառումների համար տե՛ս՝ Մոսկովսկի (այլ կիրառումներ)Մոսկովսկի (ռուս.՝ Московский), գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում։ Մտնում է Վոյնովսկի գյուղական համայնքի կազմի մեջ։
Բրանկո Բոշկովիչ

Բրանկո Բոշկովիչ (չեռնոգոր.՝ Бранко Бошковић / Branko Bošković, հունիսի 21, 1980(1980-06-21), Bačka Topola, ՀՍՖՀ), չեռնոգորացի ֆուտբոլիստ, կիսապաշտպան։ Խաղացել է Չեռնոգորիայի ազգային հավաքականում։


== Ակումբային կարիերա ==
Բրանկոն իր ֆուտբոլային կարիերան սկսել է 1996 թվականին Բուդվա քաղաքի «Մոգրեն» ակումբում, որն այն ժամանակ խաղում էր Հարավսլավիայի ստորին դիվիզիոններում։ «Մոգրենի» կազմում անցկացնելով երկուսուկես մրցաշրջան՝ Բոսկովիչը 1998 թվականի դեկտեմբերին տեղափոխվել է «Ցրվենա Զվեզդա»։ Բելգրադի թիմում անցկացրած չորսուկես մրցաշրջանների ընթացքում Բրանկոն երկու անգամ դարձել է Հարավսլավիայի չեմպիոն (1999/00 և 2000/01 մրցաշրջաններում) և երեք անգամ նվաճել է Հարավսլավիայի գավաթը (1999, 2000 և 2002 թվականներին)։
2003 թվականի ամռանը Բոշկովիչը տեղափոխվել է ֆրանսիական «Պարի Սեն-Ժերմեն»։ Ընդհանուր առմամբ, ֆուտբոլիստը փարիզյան ակումբի կազմում անցկացրել է երեք մրցաշրջան, ընդ որում՝ վերջին մրցաշրջանում վարձավճարով հանդես է եկել «Տրուայում»։ ՊՍԺ-ի կազմում Բրանկոն 2004 թվականին նվաճել է Ֆրանսիայի գավաթը։ 2007 թվականի հունվարին տեղափոխվել է Վիեննայի «Ռապիդ», որի կազմում նվաճել է Ավստրիայի չեմպիոնի տիտղոսը 2007/08 մրցաշրջանում և Ավստրիայի Սուպերգավաթը՝ 2008 թվականին։ 2010 թվականի հունիսի 15-ին պայմանագիր է կնքել MLS-ի «Դի Սի Յունայթեդ» ակումբի հետ։ Նոր ակումբում նորամուտը նշել է հուլիսի 16-ին «Սիեթլ Սաունդերսի» դեմ խաղում։


== Միջազգային կարիերա ==
Հարավսլավիայի ազգային հավաքականում նորամուտը նշել է 2002 թվականի մարտի 27-ին՝ Բրազիլիայի դեմ խաղում։ Ազգային հավաքականի կազմում առաջին և միակ գոլը խփել է 2003 թվականի հունիսի 11-ին՝ Ադրբեջանի դեմ խաղում։ Ընդհանուր առմամբ, Սերբիայի և Չեռնոգորիայի հավաքականի կազմում Բոշկովիչն անցկացրել է 12 հանդիպում, որոնցից վերջինը՝ 2005 թվականի նոյեմբերի 16-ին ընդդեմ Հարավային Կորեայի։ Չեռնոգորիայի անկախացումից հետո Բրանկոն սկսել է հանդես գալ նրա հավաքականի կազմում։ Ազգային հավաքականի կազմում նորամուտը նշել է 2007 թվականի մարտի 24-ին՝ Հունգարիայի դեմ ընկերական խաղում։ Չեռնոգորիայի հավաքականի կազմում առաջին գոլը խփել է 2008 թվականի մարտի 26-ին Նորվեգիայի դեմ խաղում։

Ընդհանուր՝ 22 հանդիպում / 1 գոլ, 8 հաղթանակ, 7 ոչ-ոքի, 7 պարտություն
(թարմացվել է 2010 թվականի հոկտեմբերի 12-ի դրությամբ)


== Ձեռքբերումներ ==
«Ցրվենա Զվեզդա»Հարավսլավիայի չեմպիոն (2) – 1999/00, 2000/01
Հարավսլավիայի գավաթակիր (3) – 1999, 2000, 2002«ՊՍԺ»Ֆրանսիայի գավաթակիր (1) – 2004«Ռապիդ (Վիեննա)»Ավստրիայի չեմպիոն (1) – 2007/08
Ավստրիայի սուպերգավաթակիր (1) – 2008


== Ծանոթագրություններ ==


== Արտաքին հղումներ ==
Ֆուտբոլիստի էջը «Դի Սի Յունայթեդ» ակումբի կայքում (չաշխատող հղում — պատմություն, կրկնօրինակ)(անգլ.)
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)
Ալաջա (Պելյանի նահանգ)

Անվան այլ կիրառումների համար տե՛ս՝ Ալաջա (այլ կիրառումներ)Ալաջա, գյուղ Արևմտյան Հայաստանում, Կիլիկիայի Պելյանի գավառակում։
Ըստ արևալագետ Վ. Լանգլուայի գյուղում կա բյուզանդական հին եկեղեցու ավերակներ։ Ղևոնդ Ալիշանը գյուղը նույնացնում է Վերին կամ Ներքին Ալյոջելե գյուղերից մեկի հետ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ռուանդայի դրոշ

Ռուանդայի դրոշը Ռուանդայի Հանրապետության պետական խորհրդանիշներից է։ Լայնքի և երկայնքի հարաբերակցությունը 2։3 է։ Այն սահմանված է Ռուանդայի Հանրապետության Սահմանադրությամբ և դրոշի մասին օրենքով։ Ընդունվել է 2001 թվականին։ Դրոշի հեղինակը Ալֆոնսե Կիրիմոբենեկյոն է։ Կապույտ գույնը խորհրդանշում է երջանկությունը և խաղաղությունը, դեղին գույնը խորհրդանշում է տնտեսական զարգացումը, կանաչ գույնը խորհրդանշում է բարգավաճման հույսը, իսկ արևը խորհրդանշում է Ռուանդայի լուսավորությունը։


== Աղբյուրներ ==
Flag of Rwanda (անգլ.)
ՀՀ տարածքային կառավարման և արտակարգ իրավիճակների նախարարություն

Հայաստանի Հանրապետության Տարածքային կառավարման և արտակարգ իրավիճակների նախարարությունը գործադիր իշխանության հանրապետական մարմին է, որը գործել է 2014 թ. դեկտեմբերի 1-ից մինչև 2016 թվականը։


== Ընդհանուր տեղեկատվություն ==
Առաջին տեղակալ՝

Վաչե ՏերտերյանՏեղակալներ

Կարեն Իսախանյան
Արտաշես Բախշյան
Դավիթ Կարապետյան
Հայկարամ Մխիթարյան
Պունգա

Պունգա, առասպելական արարած մաորիների լեգենդներում, բոլոր շնաձկների, մողեսների, կատվաձկների, ինչպես նաև բոլոր սարսափելի ու տգեղ արարածների նախահայրն է։ Բոլոր տարօրինակ ու տգեղ արարածները, ըստ մաորիների դիցաբանության, Պունգայի երեխաներն են։ Տեղական Te aitanga a Punga (Պունգայի ժառանգ) արտահայտությունը օգտագործվում է որպես տգեղ մարդու նկարագրություն։


== Մաորիների դիցաբանություն ==
Պունգան ծովերի աստված Տանգարոայի որդին է։ Երբ Թաֆիրիմատեան (ամպրոպի աստվածը) պատերազմ է սկսել իր եղբայների հետ, ովքեր բաժանել էին Ռանգիին և Պապային (երկինքն ու երկիրը), Պունգայի երկու որդիները՝ Իկատերեն և Տու Տե Վեհիվեհին ստիպված են լինում իրենց կյանքը փրկելու համար փախչել։ Իկատերեն թաքնվում է ծովում և դառնում է ձկների աստվածը, իսկ Տու Տե Վեհիվեհի ապաստան է գտնում անտառում և դառնում է մողեսների հայրը։
Ինչպես ծովերի աստված Տանգարոային է հարիր, Պունգայի անունն ունի ծովային արմատները՝ մաորիների լեզվով պունգան նշանակում է «քար-խարիսխ», իսկ Պոլինեզիայում այդ բառով անվանում են կորալներին, որոնք նույնպես օգտագործում են որպես խարիսխ։
Լեգենդի այլ փոփոխակություններում, Պունգան Ռանգիի (երկնքի հայր) և Պապայի (երկրի մայր) որդին է։ Ըստ Տաֆակիների էպոսի, որը վերագրվում է Նհատի Հաու ցեղին, Պունգան Կարիխի և Հեմայի եղբայրն է, բայց շատ այլ վերապատումների, նա Կարիխի և Տաֆակիի զարմիկն է։


== Պոլինեզիա այլ մարզերի առասպելներ ==
Որոշ հավայան առասպելների, Հեման և Պունգան Այկանակիի և Հինահանայակամալամիի որդիներն են։


== Ծանոթագրություններ ==


== Աղբյուրներ ==
R. D. Craig, Dictionary of Polynesian Mythology (Greenwood Press-ը։ New York), 1989.
R. E. Tregear, maori-ը-Polynesian Comparative Dictionary (Lyon and Blair: Lambton Quay), 1891.
J. White, The Ancient History of the maori-ը, Volume I (Government Printer: Wellington), 1887.
Սիեռո

Սիեռո (իսպ.՝ Sierro) բնակավայր և մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Տարածքը կազմում է 28 կմ2։ Բնակչությունը` 451 մարդ (2009 թվականի տվյալներով)։ Պրովինցիայի վարչական կենտրոնից գտնվում է 117 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Sierro
Լեոնովո (այլ կիրառումներ)

Լեոնովո, կարող է վերաբերել՝

Լեոնովո - գյուղ Ռուսաստանի Պսկովի մարզի Բեժանիցկի շրջանի կազմում։
Լեոնովո - գյուղ Ռուսաստանի Սմոլենսկի մարզի Ելնինսկի շրջանի կազմում։
Լեոնովո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Լեոնովո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Լեոնովո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Լեոնովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Ժողովածու (33)

Ժողովածու (33), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 33 թվի տակ։ Ձեռագիրը գրվել է Հովհաննես գրիչի կողմից։ որը ունի 13․7×10․4 չափս։ Ձեռագիրը կազմված է 243 թերթից։ Գրված է միասյուն,նոտրգրով։ Ունի մանրանկարներ կիսախորանում, լուսանցքազարդ։ Կազմը` կաշվեպատ տախտակ դրոշմազարդ։ Հիշատակարաններ՝ գրչի՝ 143ա, 145ա,154տ,201ա,232ր։


== Բովանդակություն ==
Առ․Սխնեցոյ Ադամգիրք։
Կար․ Բաղիշեցոյ Աշխարհացույց։
Տաղք (Ֆրիկ, Առ․Սխնեցի, Մարտիրոս, Սարկավագ Բերդակացի, Աղարիա, Հեղիկ երէց, Մինաս Թոխաթցի, Մկր․ Նաղաշ, Յովհ․ Թլկուրանցի, Մուրատ խիկար, Տատուր Արզրումցի, Խաչ․ Կեչառեցի, Կար․Բաղիշեցի, անանունք)։
Պատմություն աղջկան և մանկանն։
Դեղագիրք։


== Ծանոթագրություններ ==
Վիշապի սուրը (ֆիլմ)

«Վիշապի սուրը» (չինարեն՝ 天将雄狮), չինական պատմական թրիլլեր։ Ֆիլմի ռեժիսորը Դենիել Լին է։


== Սյուժե ==
Մ.թ.ա. 48 թվականն է՝ Հան դինաստիայի ժամանակաշրջանը։ Հո Ան կայսրության արևմտյան շրջանի պահակազորի ջոկատի հրամանատարին իր ջոկատի հետ միասին ուղարկում են Մետաքսի ճանապարհին գտնվող ավերված բերդի մոտ։ Որոշ ժամանակ անց Հռոմեական լեգեոնը գեներալ Լուցիոսի ղեկավարությամբ ջրի և պարենի որոնմամբ սպառնում է հարձակվել ամրոցի վրա։


== Դերերում ==
Ջեքի Չան - Հո Ան, Մետաքսի ճանապարհի պահակազորի ջոկատի հրամանատար
Ջոն Քյուսաք - Լուցիոս, Հռոմեական լեգեոնի հրամանատար
Էդրիեն Բրոուդի - Տիբերիոս
Չխվե Շի Վոն
Լին Պեն  - Սառը լուսին
Միկա Վանգ - Սյու Ցին, Հո Անի կինը
Յանգ Սյաո
Տաիլի Վանգ
Շաոֆեն Ֆենգ
Ժոզեֆ Ուեյթ - Պուբլիոս (պատանի հռոմական իշխան)
Լորի Պեստեր - Պարթևաստանի թագուհի
Շարնի Վինսոն - Կրասի կինը


== Ընկալում ==
Կինոքննադատների կողմից ֆիլմը ստացել է տարբեր կարծիքներ։ «Rotten Tomatoes» կայքում նրա վարկանիշը 36% է (10-ից 4,3 միջին գնահատականով՝ 39 գրախոսականի հիման վրա)։ «IGN»-ի քննադատը ֆիլմը գնահատել է 10-ից 6 միավորով՝ նշելով, որ թեև ֆիլմի մարտական տեսարանները գովելի են, բայց դրանք դժվար թե ի վիճակի լինեն ֆիլմը փրկել անհասկանալի սյուժեից։


== Տես նաև ==
Հարաբերություններ Հին Հռոմի և Չինաստանի միջև


== Ծանոթագրություններ ==


== Արտաքին հղումներ ==
Dragon Blade(անգլ.) ֆիլմը Rotten Tomatoes կայքում
Մալայա Շչուրկա

Մալայա Շչուրկա (ուկրաիներեն՝ Мала Щурка), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Մալայա Շչուրկա գյուղում բնակվում էր 144 մարդ։ Բնակավայրը զբաղեցնում է 0,698 կմ² տարածք։ Բնակչության խտությունը կազմում էր 206,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)